b'\n_START_ARTICLE_\nCNSLR-Fr\xc4\x83\xc8\x9bia\n_START_PARAGRAPH_\nConfedera\xc8\x9bia Na\xc8\x9bional\xc4\x83 a Sindicatelor Libere din Rom\xc3\xa2nia-Fr\xc4\x83\xc8\x9bia sau pe scurt CNSLR-Fr\xc4\x83\xc8\x9bia este cel mai mare sindicat din Rom\xc3\xa2nia, \xc3\xaenfiin\xc8\x9bat \xc3\xaen anul 1993,_NEWLINE_prin fuziunea sindicatelor CNSLR \xc8\x99i Fr\xc4\x83\xc8\x9bia._NEWLINE_Are un num\xc4\x83r de aproximativ 800.000 de membri._NEWLINE_CNSLR-Fr\xc4\x83\xc8\x9bia este afiliat Partidului Social Democrat.\n_START_SECTION_\nIstoric\n_START_PARAGRAPH_\n\xc3\x8en ianuarie 1990, Sorin Maier a fondat Sindicatul \xc8\x98oferilor din Rom\xc3\xa2nia \xc3\xaempreun\xc4\x83 cu Miron Mitrea \xc8\x99i al\xc8\x9bi salaria\xc8\x9bi ai s\xc4\x83i unde ing.  Miron Mitrea., era \xc8\x99ef de atelier (la IUGC - \xc3\x8entreprinderea de Utilaj Greu pentru Construc\xc8\x9bii, Autobaza Bucure\xc8\x99ti)._NEWLINE_\xc3\x8en februarie 1990, Sorin Maier, cofondator al Sindicatului \xc8\x98oferilor din Rom\xc3\xa2nia - S.S.R. (cu 250.000 de membri) \xc3\xaempreun\xc4\x83 cu Adrian Cosmescu, pre\xc8\x99edintele sindicatului Liber Independent "Policolor" Bucure\xc8\x99ti (cu 1.500 de membri), Sindicatul Liber "Avia\xc8\x9bie" (cu 1.500 de membri), au fondat Confedera\xc8\x9bia Sindical\xc4\x83 "Fr\xc4\x83\xc8\x9bia" prelu\xc3\xa2nd fostul sediu al Consiliului Municipal al Sindicatelor, situat pe Str. Anghel Saligny nr. 8 din Sectorul 5 \xc8\x99i dup\xc4\x83 ob\xc8\x9binerea actelor prin intermediul Primarului Capitalei dr. Predescu,  Confedera\xc8\x9bia Sindical\xc4\x83 "Fr\xc4\x83\xc8\x9bia" a fost \xc3\xaenregistrat\xc4\x83 legal de Miron Mitrea - S.S.R. \xc3\xaempreun\xc4\x83 cu Sindicatul Liber Independent "Policolor" Bucure\xc8\x99ti, Sindicatul Liber "Avia\xc8\x9bie", Sindicatul Liber "Unitatea" de la \xc3\x8entreprinderea "23 August" \xc8\x99i apoi sindicatul de la "1 Mai" din Ploie\xc8\x99ti._NEWLINE_\xc3\x8en martie 1990 a luat na\xc8\x99tere Confedera\xc8\x9bia Na\xc8\x9bional\xc4\x83 a Sindicatelor Libere din Rom\xc3\xa2nia (CNSLR)._NEWLINE_\xc3\x8en acela\xc8\x99i an, \xc3\xaen luna iunie, se organizeaz\xc4\x83 un congres \xc3\xaen urma c\xc4\x83ruia un t\xc3\xa2nar de 30 de ani, pe nume Victor Ciorbea, este propulsat \xc3\xaen func\xc8\x9bia de pre\xc8\x99edinte al CNSLR._NEWLINE_\xc3\x8en urma acestui eveniment, Bogdan Hossu a realizat c\xc4\x83 nu are nicio \xc8\x99ans\xc4\x83 \xc3\xaen fa\xc8\x9ba lui Ciorbea pentru \xc8\x99efia acestei structuri \xc8\x99i a p\xc4\x83r\xc4\x83sit CNSLR, \xc3\xaenfiin\xc8\x9b\xc3\xa2nd sindicatul Cartel Alfa._NEWLINE_\xc3\x8en anul 1993, cele dou\xc4\x83 sindicate (CNSLR \xc8\x99i CSI Fr\xc4\x83\xc8\x9bia) fuzioneaz\xc4\x83, \xc3\xaenfiin\xc8\x9b\xc3\xa2nd CNSLR-Fr\xc4\x83\xc8\x9bia, av\xc3\xa2ndu-i ca pre\xc8\x99edinte executiv pe Miron Mitrea, iar ca pre\xc8\x99edinte pe Victor Ciorbea._NEWLINE_Ulterior, Victor Ciorbea a p\xc4\x83r\xc4\x83sit sindicatul, \xc3\xaempreun\xc4\x83 cu c\xc3\xa2teva federa\xc8\x9bii \xc8\x99i a \xc3\xaenfiin\xc8\x9bat Confedera\xc8\x9bia Sindicatelor Democratice din Rom\xc3\xa2nia (CSDR)._NEWLINE_\xc3\x8en anul 2004, CNSLR-Fr\xc4\x83\xc8\x9bia \xc8\x99i Blocul Na\xc8\x9bional Sindical (al doilea mare sindicat din Rom\xc3\xa2nia) au anun\xc8\x9bat inten\xc8\x9bia de a fuziona, dar planul a fost abandonat la sf\xc3\xa2r\xc8\x99itul aceluia\xc8\x99i an. _NEWLINE_\xc3\x8en ianuarie 2007, CNSLR-Fr\xc4\x83\xc8\x9bia, \xc3\xaempreun\xc4\x83 cu Blocul Na\xc8\x9bional Sindical \xc8\x99i cu CSN Meridian au anun\xc8\x9bat formarea Alian\xc8\x9bei Confedera\xc8\x9biilor Sindicale din Rom\xc3\xa2nia (ACSR), entitate juridic\xc4\x83, cu statut, sediu \xc8\x99i structur\xc4\x83 de conducere, care reprezint\xc4\x83 primul pas \xc3\xaen procesul de fuziune a celor trei confedera\xc8\x9bii sindicale.\n_START_SECTION_\nControverse\n_START_PARAGRAPH_\nCompania Fracom S.R.L., firm\xc4\x83 de\xc8\x9binut\xc4\x83 de CNSLR Fr\xc4\x83\xc8\x9bia, a \xc3\xaencheiat \xc3\xaen anul 1995 o afacere cu Daewoo Electronics._NEWLINE_Fra\xc2\xadcom a primit peste un milion de tele\xc2\xadvizoare color, firma angaj\xc3\xa2ndu-se s\xc4\x83 le v\xc3\xa2nd\xc4\x83 \xc3\xaen rate._NEWLINE_Marfa respectiv\xc4\x83 a fost gar\xc2\xadan\xc2\xadtat\xc4\x83 cu propriet\xc4\x83\xc8\x9bile imobiliare ale confe\xc2\xaddera\xc8\x9biei, estimate la 20 de milioane de dolari._NEWLINE_Cum televizoarele nu s-au v\xc3\xa2ndut \xc3\xaen totalitate, CNSLR Fr\xc4\x83\xc8\x9bia, prin Fra\xc2\xadcom, a r\xc4\x83mas datoare la Daewoo cu 3 milioane de dolari._NEWLINE_Nimeni nu a fost gasit vinovat pentru aceast\xc4\x83 \xe2\x80\x9eafacere ratat\xc4\x83\xe2\x80\x9d.'